b'\n_START_ARTICLE_\nOkupacija\n_START_PARAGRAPH_\nOkup\xc3\xa1cija ali zas\xc3\xa9dba je voja\xc5\xa1ko dejanje, v katerem voja\xc5\xa1ke enote ene dr\xc5\xbeave zasedejo ozemlje druge dr\xc5\xbeave.\n_START_SECTION_\nPojem okupacije\n_START_PARAGRAPH_\nOkupacija je zasedba ozemlja med ali po oboro\xc5\xbeenem spopadu, ki ga izvedejo voja\xc5\xa1ke enote ene dr\xc5\xbeave nad suverenim ozemljem druge dr\xc5\xbeave. V \xc4\x8dasu okupacije je na zasedenem ozemlju vzpostavljeno stanje, ki ga odredijo okupacijske sile.\n_START_SECTION_\nOkupacija v mednarodnem in voja\xc5\xa1kem pravu\n_START_PARAGRAPH_\nOkupacijo prvi\xc4\x8d obravnava Ha\xc5\xa1ka konvencija iz leta 1907, po kateri so tudi jasno opredeljeni pojmi, dol\xc5\xbenosti in razmerja med vpletenimi stranmi. Kasneje ta pojem bolj jasno opredeli \xc5\xa1e \xc4\x8detrta \xc5\xbdenevska konvencija iz leta 1949.'